Vynikajúca príručka so stovkami ilustrácií. Na začiatku kniha ponúka stručný úvod do štúdia Ko-budó a následne obsahuje popis, nákresy a fotografie bojových technik za využitia SAI. SAI je druh dýky, ktorej "čepel" tvorí zaoblená železná tyčka s plochým hrotom a mierne kužeľovým prierezom, orámovaná širokým krytom a dvoma špicatými, dopredu zahnutými ramenami. Tento kovový trojzubec má dlhú históriu, jeho prvé podoby možno nájsť v krajinách ázijského juhovýchodu, najmä v Číne, Indii a Indonézii. Usudzuje sa, že jeho používanie na ostrovoch Rjúkjú zaviedli sumatranskí alebo jávski námorníci.